dh-unibe/image-text_koenigsfelden-charters-post-1500 huggingface dataset:
Wir, Ruͦdolf von gots gnaden hertzog ze Oͤsterˀ, ze Styr und ze Kernden ꝫ ✳ cꝭ, tun kunt, ✳ als
die erbnˀ geistlichen ✳ unser getˀwen, andechtigen die ebtischin ✳ und der convent ✳ unsers ✳ lieben chlostˀs
ze Kùnigsveld, ✳ Sant Clarn ordens, ✳ in Costentzˀ bischtuͦm, ✳ zuͦ iren ✳ und irs klosters handen ✳ an sich
genomen ✳ und geloͤset hant ✳ umb sechs und nùntzig phunt phennīg ✳ Zovinger mùntz ✳ von unsˀn
getˀwen ✳ Annen von Swartzenhorn, hˀn Berchtolts von Rinach witib, ✳ und irn erbn ✳ dise nachgeschribn̄
guͤter, ✳ gelegen ze Rubiswile, daz wir fuͤr uns ✳ und fur alle unser pruͦder und erben ✳ unsern
gunst und willen ✳ dar zuͦ geben haben und geben ouch recht und redlich ✳ mit solichem under
scheide, ✳ daz die vorgenanten chlosterfrowen und ir nachkomen ✳ dieselben guͤter innehaben ✳ und
niezzen sullen ✳ von uns ✳ und unsern erben ✳ in phandes wise ane allen abschlag der nùtze, ✳ als lang
untz ✳ daz wir ✳ oder unser pruͤder ✳ und erben si von inen ✳ mit sechs ✳ und nùntzig phunden phennīg
der egenanten mùntze ✳ erledigen und erloͤsen. ✳ und sind dis die guͤter: ✳ ein guͦt ist gelegen ze ✳
Rubiswile ✳ in dem twinge, ✳ das buͤwet ✳ Heinrich ze Obrist ✳ und giltet achthalb stuk an korn, alle
die weile ouch wir ✳ und unser pruͤder und erben dieselben guͤter nicht erloͤset haben. ✳ so geben wir
den egenanten chlosterfrowen ✳ alle die nùtze, ✳ die da von gevallen mùgen, ✳ luterliche durch got ✳ und
durch aller unsrˀ vordern ✳ und unser sele heiles willen mit urkund ditz briefs, ✳ versigelt ✳ mit unsˀm
anhangenden insegel, ✳ der geben ist ze Saltzburg, ✳ an dem mitwuchen ✳ vor sant Bartholomeus tag
des heiligen zwelfbotten, ✳ do man zalt ✳ nach Christi gebùrt tusent ✳ drùhundert fùnftzig ✳ und
dar nach in dem nùnden jaren.
Königsf. 291
Kgsf. 291
Staatsarchiv
AARGAU
359
Rubiswil ij
viiɉ stuck kòrn
ein wechsel zuͦ
K
I ✳ 37 ✳
ùbˀ das pfant dˀ vō Swartzenhorn
vō Rinnach ze Rùbiswile dˀ viij ✳ b ✳